text: L'únic hospital de campanya per a pacients Covid-19 amb servei de televisió | Notícies | ISERN. Medical Telecom | ISERN. Medical Telecom
  ISERN Medical Telecom ha col·laborat en l'equipament del Pavelló Vic Salut amb la cessió de 40 televisors especials per a hospitals. Una ajuda amb la qual es vol contribuir a fer més còmoda i entretinguda l'estada dels pacients amb Covid-19 ingressats en aquest espai, que funciona com una extensió provisional de l'Hospital Universitari de Vic.
  En només 24 hores, la companyia va muntar tota una xarxa d'antenes amb amplificadors, derivadors i cablejat, així com una quarantena de televisors del seu model específic per a àrees d'hospitalització ISERN Smart TV Led de 43 polzades. Gràcies a això, el Pavelló Vic Salut és l'única instal·lació d'aquest tipus que disposa de servei de televisió en obert per a totes les persones ingressades.
  Habilitat a l'interior d'un pavelló esportiu de la ciutat de Vic (Barcelona), el Pavelló Vic Salut es va posar en marxa a l'abril i, durant el moment àlgid de la pandèmia, ha acollit més de seixanta pacients amb Covid-19 en fase de recuperació.